open-index/open-wikipedia-markdown huggingface dataset:
Ensemble Rex

**Ensemble Rex** er et norsk mannskor, etablert i 2020, med Jon Berg Eriksen som dirigent.

Ensemble Rex opptrer hovedsakelig prosjektbasert og gjennomfører vanligvis fire store prosjekter i året. Repertoaret spenner fra klassisk kirkemusikk og nasjonalromantiske verk til nyskapende komposisjoner. 

Medlemmene er fordelt på fire stemmegrupper: 1. tenor, 2. tenor, baryton og bass. Koret gir sine medlemmer en unik mulighet til å utvikle seg gjennom tett samarbeid med erfarne musikere og dirigenter.

## Referanser
Apostolos Tzitzikostas

**Apostolos G. Tzitzikostas** (gresk: Απόστολος Τζιτζικώστας; født 1978) er en gresk politiker. Han tiltrådte i 2014 som guvernør i Sentral-Makedonia. Fra 2020 til 2022 var han leder av regionkomiteen i EU.  Han er fra 1. desember 2024 medlem av Ursula von der Leyens andre europakommisjon, med ansvar for bærekraftig samferdsel og turisme.
## Referanser
Marie Moen Preus

**Marie Moen Preus** (født 2008) er en norsk fotballspiller som spiller for .

## Klubbkarriere

### Kolbotn (2023–2024)
Etter å ha spilt aldersbestemt fotball i KFUM Oslo, signerte hun for Kolbotn i april 2023. Hun debuterte i 1. divisjon for Kolbotn i en alder av 14 år i april 2023. I sin første sesong for klubben spilte hun 17 seriekamper og scoret syv mål i en sesong Kolbotn rykket opp til Toppserien.

I sin første sesong i Toppserien i 2024, scoret hun 10 mål på 24 kamper og ble Kolbotns toppscorer i ligaen. Hun ble i en alder av 16 år nominert til «årets gjennombrudd» og tatt ut på «årets lag» i Toppserien 2024 av TV 2.

### Vålerenga (2025–)
Den 3. januar 2025 signerte hun en treårskontrakt med regjerende serie- og cupmester .

## Landslagskarriere
Hun var en del av det norske J17-landslaget som tok sølv i U17-EM 2025. Preus ble turneringens toppscorer med fem mål, og ble tatt ut på «turneringens lag» av UEFA.

## Referanser


## Eksterne lenker
*
Odd Solhaug

**Odd Arne Solhaug** (1935–2004) var en norsk forfatter og historiker som blant annet har skrevet boken *Okkupasjonen i Finnmark 1940-45*. Hans verk fokuserer på å dokumentere og analysere historiske hendelser, spesielt relatert til Norges historie under andre verdenskrig. Boken beskriver hvordan okkupasjonen påvirket Finnmark, og gir innsikt i lokale hendelser og folks opplevelser i perioden. Solhaugs arbeid bidrar til en bedre forståelse av norsk historie, særlig for yngre generasjoner og historisk interesserte.

## Referanser
Călin Georgescu

**Călin Georgescu** (født 1962) er en rumensk ingeniør og høyreorientert politiker. Han er ekspert på bærekraftig utvikling, og har doktorgrad. Han meldte seg som uavhengig kandidat til presidentvalget i Romania i 2024. I første runde av valget kom han først.

Georgescu har jobbet i miljødepartementet og utenriksdepartementet for flere regjeringer fra 1990-tallet, og har flere ganger blitt foreslått til stillingen som statsminister i Romanias regjering av det nasjonalistiske partiet AUR.

Georgescu bodde i Østerrike mellom 2013 og 2021.

Den 26. februar 2025 ble Georgescu tatt inn til avhør, men uten at grunnlaget for pågripelsen ble offentliggjort.

Den rumenske forfatningsdomstolen forfatningsdomstolen avgjorde 11. mars 2025 i en ankesak at Georgescu ikke kunne delta i det kommende presidentvalget i Romania 2025. Avgjørelsen falt etter Georgescus klage over at Romanias sentrale valgkomite hadde nektet ham å delta i valget. Avgjørelsen i forfatningsdomstolen var endelig.

## Referanser


## Eksterne lenker
*
Éric Di Meco

**Éric Di Meco** (født 1963) er en fransk tidligere fotballspiller.

Di Meco gikk gradene i Olympique de Marseille, hvor han som venstreving tok steget opp på førstelaget som del av en gruppe unge spillere som hjalp klubben overleve en vanskelig periode og førte laget tilbake til 1. divisjon. Da Marseille så begynte med rekruttering av spillere for å gjenetablere laget i eliten av fransk fotball, fant Di Meco det vanskeligere å oppnå spilletid.

I 1986 ble han sendt på utlån til . Oppholdet endte med nedrykk fra 1. divisjon. Underveis ble han omskolert av lagets trener Arsène Wenger fra spiss til venstreback. Påfølgende sesong tilbragte Di Meco på utlån til  i 2. divisjon.

Tilbake i Marseille etter to års utlån, fikk han tillit av trener Michel Hidalgo som lagets venstreback. Landslagstrener Michel Platini lot seg også imponere av Di Meco i rollen som venstreback, og innkalte ham til . Di Mecos oppofrende og innsatsfylte spillestil medfører samtidig stor risiko for å pådra seg gule og røde kort. Han maktet aldri å etablere seg i Frankrikes startoppstilling under Platinis landslagsledelse og fikk ikke plass i Platinis tropp til EM-sluttspillet i 1992.

I 1994 ble Di Meco gjenforent med Wenger da han signerte for Monaco.

## Karriereoversikt

## Referanser


## Eksterne lenker
* 

## Kilder
*
Steindal

**Steindal** har flere betydninger:

* Steindal (Steindal) kraftverk, et vannkraftverk ved Svardal i Flora kommune i Vestland
* Steindal (Støylselva) kraftverk, et vannkraftverk ved Svardal i Flora kommune i Vestland
* Bente Frøyen Steindal, en norsk politiker fra Arbeiderpartiet
Rasmus Stoklund

**Rasmus Stoklund Holm-Nielsen** (født 1984) er en dansk politiker som representerer Socialdemokratiet. Han var skatteminister i Mette Frederiksens andre regjering fra 29. august 2024 til 23. september 2025, da han ble utnevnt til utlendings- og integreringsminister.

Stoklund er valgt inn på Folketinget fra Nordsjællands storkrets fra 2019.

## Referanser

 
 
 


## Eksterne lenker
* 
* 
*
Hannah Lehfeldt

**Hannah Martine Holst Lehfeldt** (født 1996) er en norsk padelspiller som representerer IL Heming.

Hun vant fire NM-gull i perioden 2023–2024. Hun vant kongepokalen i 2023 og 2024.

## Medaljer i norske mesterskap

## Se også
* Norgesmesterskapet i padel

## Referanser




## Eksterne lenker
* Profil hos Norges Tennis- og Padelforbund
* Profil hos IPF
Helge Larsen (biokjemiker)

**Helge Larsen** (1922–2005) var professor i teknisk biokjemi ved NTH.

Larsen var opprinnelig kjemiker, men på bakgrunn av hans internasjonale erfaring gjennom forskning på grønne svovelbakterier ble han ansatt som eneste professor ved Institutt for teknisk biokjemi da dette ble dannet i 1955.

Instituttet forsket allerede fra starten av på rødmidd hos klippfisk. Denne forskningen ledet til forskning på halofile bakterier, dette forskningsfeltet høstet både Larsen og instituttet internasjonal anerkjennelse for.

## Noter

## Referanser
Kall (kristen tro)

**Kall** i kristen tro refererer til en opplevelse der en person opplever at Gud leder dem til en bestemt oppgave, rolle eller retning i livet. Dette kallet kan være for en spesifikk periode eller livslangt, og det kan uttrykke seg gjennom ulike former for tjeneste, livsstil eller handlinger som er i tråd med kristen tro og verdier. Kallet er et sentralt tema innen kristen teologi og praksis, og troende kan forstå og oppleve sitt kall på mange forskjellige måter.

Det grunnleggende og universelle kallet for kristne er å komme til tro på og følge Jesus Kristus. I evangeliene er det beskrevet hvordan Jesus kaller mennesker til å vende seg bort fra synd og bli hans disipler, noe som innebærer å leve et liv i nærhet til ham og etter hans eksempel. Dette kallet danner grunnlaget for den kristne tro og praksis.

## Betydning og forståelse
Generelt sett finnes det to hovedaspekter ved kallet i kristen tro: det universelle og det individuelle kallet. Det universelle kallet er for alle kristne, og det handler om å leve i lydighet mot Gud og følge Jesu lære. Dette kallet innebærer at alle troende er kalt til å leve et liv som reflekterer Guds kjærlighet og rettferdighet.

Det individuelle kallet refererer til en mer spesifikk opplevelse der en troende føler seg ledet av Gud til en bestemt oppgave, livsstil eller tjeneste. Dette kan inkludere alt fra profesjonelle valg, som å bli prest eller misjonær, til mindre synlige roller som å være et godt eksempel i hverdagen eller hjelpe andre på spesifikke måter. Begrepet *kall* er derfor ikke nødvendigvis knyttet til en spesifikk karrierevei, men til en persons livsreise og de beslutningene de tar i tråd med sin tro.

## Kall og Bibelen
I kristen tro er kallet alltid knyttet til Guds vilje, og det blir ofte vurdert i lys av Bibelens lære. Kallet kan ikke være i strid med de prinsippene som er nedfelt i Bibelen, som å elske ens neste, leve et rettferdig liv og følge Jesu eksempel. Mange troende mener at Gud leder dem gjennom bønner, åndelig veiledning og refleksjon over Skriften.

I Det Nye Testamentet finnes flere referanser til kallet. For eksempel beskriver Paulus kallet som en invitasjon til å leve et liv i tro og tjeneste (1 Kor 1:9, Rom 8:30). I tillegg betoner Jesus i evangeliene at alle troende er kalt til å elske andre og tjene dem i hans navn (Matteus 22:37-39, Johannes 13:34).

## Referanser
Salomon Lezoutié

**Jean Salomon Lezoutié** (født 8. april 1958 i Yopougon i Elfenbenskysten) er en ivoriansk geistlig og katolsk biskop av Yopougon.
## Liv og virke
### Bakgrunn
Salomon Lezoutié studerte først økonomi i Abidjan før han begynte på presteseminaret der. Han ble ordinert til prest den 23. juli 1989. I 1995 tok han sin doktorgrad i teologi og fra 1997 til 2005 underviste han i bibelteologi ved seminaret i Abidjan.
### Biskop av Odienné
Pave Benedikt XVI utnevnte ham til biskop av Odienné den 29. juli 2005. Han ble ordinert til biskop av biskopen av Yopougon, Laurent Akran Mandjo, den 8. oktober samme år; medkonsekratorer var Maurice Konan Kouassi, biskop av Daloa, og Marie-Daniel Dadiet, erkebiskop av Korhogo. 
### Koadjutorbiskop av Yopougon
Den 3. januar 2009 utnevnte paven ham til koadjutorbiskop i hjembyen Yopougon. 
### Biskop av Yopougon
Da Laurent Akran Mandjo trakk seg tilbake 28. november 2015, etterfulgte han ham som biskop av Yopougon.

I Den ivorianske biskopskonferanse fikk leder Lezoutié ledelsen av den biskoppelige kommisjon for liturgi.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
* Pave Johannes XXIII (1881-1963) *1924
* Kardinal Bernard Yago (1916-1997) *1960
* Biskop Laurent Akran Mandjo (1940-2020) *1982
* Biskop *Salomon Lezoutié* (1958-) *2005

## Referanser
Åbjørdalen naturreservat

**Åbjørdalen naturreservat** (sørsamisk: *Diedtjienvuemien eatnemereservaate*) er et naturreservat i Bindal kommune. Det består av et område som omkranser, men ikke omfatter Åbjøra og Åbjørvatnet. Området ble vernet 20. desember 2023. Reservatet inngår i verneplan for skogvern. Bruk av sykkel og hest og kjerre samt ridning er tillatt på eksisterende traktorveger og stier avmerket i vernekartet. 

Verneforskriften sier at formålet med vernet er 
::«å bevare et område som representerer en bestemt type natur i form av stedvis gammel granskog, høgstaudegranskog og flomskog med innslag av furuskog, bjørkeskog og ospeholt. Videre er formålet å bevare et område som har særlig betydning for biologisk mangfold ved at det er et stort sammenhengende skogsområde som inneholder viktige naturtyper og er leveområde for en rekke arter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.

::Formålet omfatter også bevaring av det samiske naturgrunnlaget.» 

## Referanser
Schoolboy Q

**Quincy Matthew Hanley** (født 1986), bedre kjent under artistnavnet **Schoolboy Q**, er en amerikansk rapper fra Los Angeles, California. Han begynte å lage musikk i 2007, og oppnådde lokal suksess med sine 2 første mixtaper, *ScHoolboy Turned Hustla* (2008) og *Gangsta & Soul* (2009). Han signerte en platekontrakt med Top Dawg Entertainment for å gi ut debutalbumet *Setbacks* i 2011. Albumet, samt oppfølgeren *Habits & Contradictions* (2012), fikk positiv respons fra kritikere.

## Tidlig liv
Hanley ble født 26. oktober 1986 på en amerikansk militærbase i Wiesbaden i Tyskland. Foreldrene, som begge var ansatt i militæret, skilte seg før han ble født. Moren ga han et tilfeldig etternavn som verken var hennes eller farens. Faren forble i militæret, mens moren flytta med unge Hanley til Texas i et par år, før de bosatte seg i Los Angeles i California.

Hanley vokste opp på Hoover Street på Los Angeles' sørside. Han var allerede blitt et medlem av gjengmiljøet Crips i en ung alder. Før han begynte med musikk, var Hanley en narkolanger som for det meste solgte OxyContin, og i en kort periode også kokain og cannabis. I 2007 ble han arrestert etter å ha brutt seg inn i et hjem. Han ble dømt til 6 måneder i fengsel, men fikk bruke de 3 siste i husarrest.

## Diskografi

#### Studioalbum

* *Setbacks* (2011)
* *Habits & Contradictions* (2012)
* *Oxymoron* (2014)
* *Blank Face LP* (2016)
* *Crash Talk* (2019)
* *Blue Lips* (2024)

#### Mixtapes

* *ScHoolboy Turned Hustla* (2008)
* *Gangsta & Soul* (2009)

## Referanser


## Eksterne lenker
* 
*
Hønsejuvet naturreservat

**Hønsejuvet naturreservat** er et naturreservat i Seljord kommune. Det består av et område øst for Seljordsvatn. Området ble vernet 20. juni 2023. Reservatet inngår i verneplan for skogvern. Utenom eksisterende stier er sykling, ridning og bruk av hest forbudt. 

Verneforskriften sier at formålet med vernet er 
::«å ta vare på eit område som har særleg betydning for biologisk mangfald på grunn av førekomst av ei større bekkekløft med stor økologisk variasjon i ein høgdegradient frå låglandet til fjellet, dominert av rike naturtypar som almlindeskog, lågurtlauvskog, gråoralmeskog, høgstaudeskog og lågurtgranskog, samt mykje daud ved og eit rikt artsmangfald.

::Området har særskilt naturvitskapeleg verdi på grunn av førekomst av sjeldne og truga artar av karplantar, sopp, mose og lav som finst i ulike naturtypar i høgdegradienten.

::Det er eit mål å behalde verneverdiane i mest mogleg urørt tilstand, og eventuelt vidareutvikle dei.» 

## Referanser
Osøyra naturreservat

**Osøyra naturreservat** er et naturreservat i Kinn kommune. Det består av et område på begge sider av Osstrupen. Området ble vernet 20. juni 2023. Reservatet inngår i verneplan for skogvern. Utenom stier avmerket på vernekartet er sykling, ridning og bruk av hest forbudt. 

Verneforskriften sier at formålet med vernet er 
::«å ta vare eit stort og variert skogområde med eit mangfald av truga, sjeldan og sårbar natur i form av naturtypar og artar. Området representerer ein bestemt type natur i form av vestnorsk regnskog med sterkt oseanisk preg, deriblant med nasjonalt viktige førekomstar.

::Det er eit mål å ta vare på verneverdiane i mest mogleg urørt tilstand, og at mangfaldet av artar og livsmiljøa deira skal få utvikle seg naturleg.» 

## Referanser
Ona Vegué

**Ona Vegué i Pena** (født 1998) er en spansk håndballspiller, som spiller for den tyske klubben  og det spanske kvinnelandslaget. Hun har tidligere spilt for den spanske klubben .

Vegué ble tatt ut i 18-mannstroppen til Ambros Martín foran Håndball-EM 2024.

## Referanser


## Eksterne lenker
* 
*
Ab-Soul

**Herbert Anthony Stevens IV** (født 1987), bedre kjent under artistnavnet **Ab-Soul**, er en amerikansk rapper fra Carson, California. Han signerte platekontrakt med Top Dawg Entertainment i 2007, hvor han etter hvert startet hiphop-gruppa Black Hippy sammen med vestkystrapperne Schoolboy Q, Jay Rock og Kendrick Lamar.

## Oppvekst
Herbert Anthony Stevens IV ble født i Los Angeles, men bodde i Korea frem til han var fire år gammel, fordi faren var utstasjonert ved en amerikansk militærbase der. Da Herbert var fire år gammel skilte foreldrene seg, og moren flytta tilbake til USA med sønnen. De flytta inn hos mormoren hans i forstaden Carson utenfor Los Angeles. Som tiåring fikk han påvist at han lider av Stevens-Johnson syndrom, som blant annet har ført til at øynene hans er svært lysømfintlige.

Stevens vokste opp omgitt av musikk, ettersom familien hans drev en platebutikk. Han har sagt at han skrev sitt første rapvers i en alder av 12 år til rytmen i rapperen Twistas «Emotions».

## Diskografi

### Mixtapes
* 2009: *Longterm*
* 2010: *Longterm 2: Lifestyles of the Broke and Almost Famous*

### Studioalbum
* 2011: *Longterm Mentality*
* 2012: *Control System*
* 2014: *These Days...*
* 2016: *Do What Thou Wilt.*
* 2022: *Herbert*
* 2024: *Soul Burger*

## Referanser


## Eksterne lenker
* 
*
Krigens vinder

***Krigens vinder*** (originaltittel ***The Winds of War***) er en roman av Herman Wouk, utgitt i 1971 av Little, Brown and Company. Den nådde niendeplass på *The New York Times*’ bestselgerliste 28. november 1971.

## Referanser
Maria Durhuus

**Maria Staghøj Durhuus** (født 1977) er en dansk politiker som representerer Socialdemokratiet. Hun ble valgt inn i Folketinget fra Københavns omegns storkrets ved Folketingsvalget 2022.

Hun var medlem av kommunalbestyrelsen (kommunestyret) i Hvidovre kommune 2013–2022.

Durhuus er utdannet sykepleier.

## Referanser

 


## Eksterne lenker
* 
*
Kenny Beats

**Kenneth Charles Blume III** (født 1991), kjent under artistnavnet **Kenny Beats**, er en amerikansk plateprodusent, DJ, lydtekniker og låtskriver.

## Tidlig liv
Blume ble født i Greenwich, Connecticut i USA. Han har hatt interesse for musikk siden han var 9 år og begynte å spille gitar. Han har spilt trommer siden han var 11, og har produsert musikk siden han gikk på videregående.

## Diskografi

#### Studioalbum

* *Louie* (2022)

#### Samarbeidsalbum

* *777* (med KEYI) (2018)
* *2 Minute Drills* (med ALLBLACK) (2018)
* *Anger Management* (med Rico Nasty) (2019)
* *Netflix & Deal* (med 03 Greedo) (2019)
* *Unlocked* (med Denzel Curry) (2020)

## Referanser


## Eksterne lenker
* 
*
Oscar Andreas Sandvik

**Oscar Andreas Sandvik** (født 2004) er en norsk alpinist som kjører for Idrettsforeningen Ready.

## Karriere

I junior-VM 2023 i St. Anton tok han bronse i storslalåm, ble nummer fire i slalåm og nummer elleve i utfor. Han tok bronse i slalåm under norgesmesterskapet i alpint 2023 i Trysil.

Han deltok i sitt første verdenscuprenn i Gurgl 18. november 2023 der han kjørte ut i første omgang. Han ble norgesmester i slalåm under norgesmesterskapet i alpint 2024 på Hafjell.

Han vant europacupen i alpint sesongen 2024/25.

## Referanser


## Eksterne lenker
*
Phanodesta

***Phanodesta*** er en slekt av gnagbiller. 

## Utseende
Middelsstore (gjerne ca. 8-12 millimeter), avlange og flate, mørke, mer eller mindre skjellkledte gnagbiller. Pronotum er rundet, dekkvingene jevnbrede.

## Levevis
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. Disse artene finnes på tørre, døde stammer eller greiner. De flyr godt, noen kan også hoppe.

## Utbredelse
Slekten er utbredt på den sørlige halvkule: Chile (Juan Fernández-øyene), New Zealand, Ny-Caledonia. Disse artene lever for det meste på øyer.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien gnagbiller, Trogossitidae (=Ostomidae)
****** Underfamilien **[[smalgnagbiller]]**, Trogossitinae Latreille, 1802
******* Gruppen Gymnochilini
******** Slekten ***Phanodesta*** Reitter, 1876
********* *[[Phanodesta argentea]]* (Montrouzier, 1860)
********* *[[Phanodesta brevipennis]]* Reitter, 1876
********* *[[Phanodesta brounii]]* (Pascoe, 1876)
********* *[[Phanodesta carinata]]* Leschen & Lackner, 2013
********* *[[Phanodesta celebessa]]* Yoshitomi, 2014
********* *[[Phanodesta cribraria]]* (Blanchard, 1851)
********* *[[Phanodesta cribrata]]* (Germain, 1855)
********* *[[Phanodesta francoisi]]* (Léveillé, 1909)
********* *[[Phanodesta guerini]]* (Montrouzier, 1861)
********* *[[Phanodesta iohowi]]* Germain, 1898
********* *[[Phanodesta manawatawhi]]* Leschen & Lackner, 2013
********* *[[Phanodesta nigrosparsa]]* (White, 1846)
********* *[[Phanodesta oculata]]* Leschen & Lackner, 2013
********* *[[Phanodesta pubescens]]* Germain, 1898
********* *[[Phanodesta pudica]]* (Olliff, 1889)
********* *[[Phanodesta robusta]]* Pic, 1924
********* *[[Phanodesta shandae]]* (Broun, 1909)
********* *[[Phanodesta signoreti]]* (Montrouzier, 1861)
********* *[[Phanodesta sobrina]]* (White, 1846) 
********* *[[Phanodesta tepaki]]* Leschen & Lackner, 2013 
********* *[[Phanodesta variegata]]* (Germain, 1855)
********* *[[Phanodesta wakefieldi]]* (Sharp, 1877)

## Referanser




## Eksterne lenker

*
Glassblåserens barn (film)

***Glassblåserens barn*** er en svensk barnefilm fra 1998, basert på Maria Gripes barnebok *[[Glassblåserens barn]]* og regissert av Anders Grönros. Stellan Skarsgård og Pernilla August spilte to av de sentrale rollene i filmen.

Filmen skulle opprinnelig hatt premiere i 1996; forsinkelsen skyldtes konflikter, konkurs og budsjettoverskridelse.

En av de sentrale skikkelsene i filmen er en heks som vever tepper med tegn og symboler som forutser hva slags skjebne som venter et menneske. Den norske tekstilkunstneren Ingrid Juell Moe vevet syv store veggtepper som ble brukt i produksjonen som heksens tepper.

## Mottagelse
Filmen fikk svært god mottagelse av svenske filmanmeldere. Den ble tildelt to Guldbagger: den ene for beste filmfoto, den andre for beste mannlige birolle; den sistnevnte prisen gikk til Thommy Berggren. I tillegg ble Lena Granhagen nominert til en Guldbagge for beste kvinnelige birolle, og Anders Grönros ble nominert til en Guldbagge for beste manus.

## Rolleliste (utvalg)

* Lena Granhagen – heksen Flaxa Mildvær
* Stellan Skarsgård – Albert
* Pernilla August – Sofia
* Thommy Berggren – Herskeren
* Elin Klinga – Herskerinnen
* Oliver P. Peldius – Klas
* Jasmine Heikura – Klara
* Ann-Cathrin Palme – Nana
* Måns Westfelt – kusken
* Ewa Fröling – Nana (stemme)
* Johan Ulveson –  ravnen Kloke (stemme)
* Helge Jordal – glass-selgeren
* Margreth Weivers – dukkeselgersken
* Martin Lange – betjent
* Peter Nystedt – betjent

## Referanser


## Eksterne lenker
*
Saku Koivu

**Saku Antero Koivu** (født 1974) er en finsk tidligere profesjonell ishockeyspiller. Han ble valgt av Montréal Canadiens som nummer 23 i første runde av NHL-draften i 1993. I løpet av sin profesjonelle karriere spilte han  kamper i National Hockey League (NHL) for Canadiens og Anaheim Ducks.

Koivu anses som en av de beste finske ishockeyspillerne gjennom tidende og ble i 2017 innvalgt til IIHF Hall of Fame. Han innledet sin 22 år lange ishockeykarriere i TPS i finske SM-liiga hvor han ble finsk mester i 1993 og 1995. Han debuterte i NHL for Montréal i 1995 etter å ha blitt draftet to år før. I løpet av sin NHL-karriere spilte han fjorten sesonger for Montréal etterfulgt av fem sesonger i Anaheim Ducks. Han var lagkaptein i ti av sine fjorten sesonger i Montréal og var klubbens første europeiske lagkaptein. I september 2001 ble Koivu diagnostisert med lymfekreft i magen (Non-Hodgkins lymfom) og misset som følge av dette nesten hele 2001/02-sesongen. Et halvt år overvant han kreftsykdommen og var tilbake på isen i Stanley Cup-sluttspillet. For sitt comeback vant han i 2002 Bill Masterton Memorial Trophy, som gis til spilleren som har vist best sportsånd og engasjement for sporten.

Koivu representerte Finland internasjonalt og var landslagskaptein fra 1998 til 2010. Han deltok i sju VM-turneringer og har vunnet ett VM-gull (1995). Han deltok i fire OL-turneringer (1994, 1998, 2006 og 2010) og vant ett OL-sølv (2006) og tre OL-bronse (1994, 1998, 2010). Han representerte også laget som nådde finalen i World Cup i ishockey 2004. På landslaget spilte han som regel i rekke sammen med Teemu Selänne og Jere Lehtinen, og rekken var en nøkkelfaktor for Finlands suksess ved mange mesterskap.

Koivu er sønn av tidligere ishockeyspiller Jukka Koivu, broren til ishockeyspilleren Mikko Koivu og faren til ishockeyspilleren Aatos Koivu.

## Referanser


## Eksterne lenker
*
Arnoldo Onisto

**Arnoldo Onisto** (1912–1992) var katolsk biskop av Vicenza.

## Liv og virke
### Prest
Arnoldo Onisto ble presteviet i 1934. Han var rektor for *Collegio Vescovile Pio X* fra 1962 til 1971. 

### Biskop av Vicenza
Den 11. seotember 1971 ble han utnevnt av pave Paul VI til biskop av Vicenza. Han ble bispeviet den 17. oktober 1971 av biskop Antonio Mistrorigo av Treviso; medkonsekrerende var biskop Antonio Cunial av Vittorio Veneto, og Vicenzas hjelpebiskop Carlo Fanton.  

I sin tjeneste ble han støttet av biskop Carlo Fanton, som siden 1967 hadde assistert biskop Carlo Zinato.

I Onistos embedstid ble bestemmelsene fra Det andre Vatikankonsil akseptert og implementert, også takket være feiringen av den XXV bispedømmesynoden, ønsket og ledsaget av ham, i årene 1984-1987 med tittelen: «På veien til Guds rike møter kirken mennesket og verden».

Han trakk han seg tilbake av aldersgrunner den 20. februar 1988, og bosdatte seg i Bassano del Grappa. Der døde han den 8. mai 1992.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Biskop Carlo Zinato (1890-1974) *1943
* Biskop Antonio Mistrorigo (1912-2012) *1955 
* Biskop *Arnoldo Onisto* (1912-1992) *1971

## Referanser
Cteniopachys

***Cteniopachys*** er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

## Utseende
Små til middelsstore (gjerne 5-6 millimeter), slanke, halvblanke, hårete maurbiller. Gruppen har en ganske smal kroppsform, pronotum er tydelig lengre enn bredt, hodet er stort og bredt. Antennene er tynne ved roten, de ytre leddene er tykkere og sagtakkede.

## Levevis
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter.

## Utbredelse
Slekten er utbredt på Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien Gnag- og maurbiller, Cleroidea
***** Familien maurbiller, Cleridae
****** Underfamilien glansmaurbiller, Tillinae Leach, 1815
******* Slekten ***Cteniopachys*** Fairmaire, 1889
******** *[[Cteniopachys tenebrosus]]* Fairmaire, 1889

## Referanser




## Litteratur
* Berlov, O. og Berlov, E. 2006. Atlas of checkered beetles (Cleridae) of Russia (engelsk, med bildegalleri). http://www.zin.ru/Animalia/Coleoptera/eng/atl_cl.htm

## Eksterne lenker

*
Great Pacific Garbage Patch

**Great Pacific Garbage Patch** (**Det store stillehavs-søpleområdet**) er et område med søppel som flyter rundt i det nordlige Stillehavet. Havvirvelen den nordlige subtropiske virvelen i Stillehavet, stillehavsgyren, har fanget opp utrolige mengder med søppel, mest plast.

Det regnes for å være verdens største "søppeløy", og i 2023 var området over 1,6 millioner kvadratkilometer, som er over fire ganger så stort som Norge. Great Pacific Garbage Patch befinner seg omtrent mellom 135° og 155° W og mellom 35° og 42° N, mellom Hawaii og California.

## Beskrivelse
Søppelområdet er preget av en uvanlig høy konsentrasjon av drivende plastfragmenter, kjemisk avfall og annet søppel som har blitt fanget av strømmene i det nordlige Stillehavets subtropiske havvirvel. Forskerne mener den sannsynligvis består av 99,5 prosent plast. Til tross for utbredelsen og dens relativt høye tetthet av søppelfragmenter, er den ikke synlig på satellittbilder, da den hovedsakelig er sammensatt av små partikler i det øvre vannlaget.

Området er definert som et område hvor konsentrasjonen av små plastfragmenter i de øvre vannlagene er betydelig høyere enn det som er vanlig i verdenshavene. Tilsvarende søppelområder finnes i det sydlige Stillehavet, Nord-Atlanteren og i Det indiske hav.

Søppelområdet besto i 2023 av over anslagsvis 1,8 tusen milliarder plastfragmenter, noe som tilsvarer over 200 gjenstander for hver person i verden. Det er imidlertid vanskelig å fastslå tallet med stor presisjon – det kan være alt fra 1,1 billioner til 3,6 billioner objekter. Anslaget til forskerne er at det er mellom 45 000 og 129 000 tonn søppel. I gjennomsnitt har "søppeløya" blitt tidoblet hvert tiår siden midten av 1940-tallet.

Siden 2018 har den ideelle organisasjonen The Ocean Cleanup vært dedikert til å prøve å rense området for søppel. I september 2024 uttalte organisasjonen at den siden oppstarten hadde ryddet området for 16,8 millioner kilo søppel.

## Se også

* Hav
* Stillehavet
* Forurensing
* Plastforurensing

## Referanser
Viertjenna naturreservat

**Viertjenna naturreservat** er et naturreservat i Grue kommune. Det består av et område ved Grue Finnskog. Området ble vernet 20. juni 2023. Reservatet inngår i verneplan for skogvern. Området grenser til de tre separate delene av Rotnedalen naturreservat i nord og øst, og binder disse sammen. 

Sykling, ridning og bruk av hest er forbudt utenom eksisterende bilvei, traktorvei og stier jf. vernekartet. 

Verneforskriften sier at formålet med vernet er 
::«å bevare et område som representerer en bestemt type natur i form av rik sandfuruskog med flere små tjern, bekker og myrer, og som på grunn av en geologisk forekomst av kvartærgeologiske formelementer har særskilt naturvitenskapelig verdi.

::Videre er formålet å bevare et område som inneholder truet, sjelden eller sårbar natur i form av leveområde for blant annet sopparter som har sopprot med furutrær.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Haga buss

**Haga Buss** er et norsk busselskap med lange tradisjoner innen rutebuss og turbusser. Selskapet ble grunnlagt av Sverre Haga i 1926 og har spilt en viktig rolle i bussmarkedet, særlig innen turbusssegmentet. Gjennom årene har selskapet utviklet seg under ulike navn, inkludert Haga Reiser, HagaNor Reiser og Sverre Haga AS.

## Historie

### Oppstart og tidlige år
Selskapet ble startet i 1926 av Sverre Haga, som så et behov for faste bussruter mellom Hommersåk og Sandnes. Dette skjedde etter at han hadde drevet med drosjekjøring i Sandnes i et par år. Den første bussen var en sjuseters Oldsmobile kalt "Oldsmo". Selskapet vokste raskt, og basen lå på Haga-gården ved Lutsivatnet, der Sverre Haga også drev gårdsdrift fram til 1980-tallet.

Rutebussen mellom Hommersåk og Sandnes ble grunnlagt på en konsesjon som Sverre Haga betalte fem kroner for. Gjennom tidlige år drev selskapet med både rutekjøring og charterturer.

### Krigen
Under andre verdenskrig ble tre av selskapets kjøretøy beslaglagt og tatt i bruk av tyskerne, men etter krigen ble kun to av disse returnert. Til tross for dette bidro Haga Buss og Sverre Haga til motstandsbevegelsen ved å transportere utstyr og bistå motstandsmennene Ernst Askildsen og Magne Bakka, som skjulte seg på en holme i Lutsivatnet. Bussene ble brukt til å frakte trekull, som på vei tilbake ble byttet ut med ammunisjon og andre forsyninger, før de returnerte til Haga. Den 4. april 1945 ble Askildsen og Bakka oppdaget på Risholmen, hvor de ble angrepet av tyske styrker. Under kampen ble både Askildsen og gestaposjef Wilkens skutt og drept. Sverre Haga spilte en viktig rolle i å bistå motstandsmennene før denne kritiske hendelsen. Etter krigen hentet Sverre Haga Magne Bakka ut fra fengselet i Stavanger etter at han ble satt fri.

### Utvikling etter krigen
Etter krigen startet selskapet med modernisering av bussparken. Den første større investeringen kom i 1946, med kjøp av en Bedford-buss med 26 sitteplasser. I 1952 arrangerte Haga sin første langtur til utlandet, til Stockholm. På 1950-tallet begynte selskapet også å tilby reiser til destinasjoner som Italia og Spania. Den første katalogen med faste turer kom i 1969.

## Satsing på turbusser
Haga Buss drev rutebusstrafikk frem til 1990, da virksomheten ble konsentrert om turbussdrift. Samme år gikk selskapet inn i samarbeid med Høle & Forsand Billag og dannet Sandnes Buss, som tok over rutetrafikken.

Som turoperatør tilbød Haga Buss et bredt spekter av reiser både i Norge og internasjonalt. Selskapet arrangerte alt fra firmaturer til opplevelsesreiser og spesialturer til messer og festivaler.

### Endringer i eierskap
I 1997 ble Haga Buss solgt til SOT Trafikk og skiftet navn til Haga Reiser. Flere av medlemmene i Haga-familien fortsatte å jobbe i selskapet etter salget. I 2024 ble selskapet solgt videre til nye eiere som også driver Risdal Touring AS.

## Referanser
Søbråten naturreservat

**Søbråten naturreservat** er et naturreservat i Bærum kommune. Det består av et område i Vestmarka. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt. 

Verneforskriften sier at formålet med vernet er 
::«å bevare et område som har særskilt betydning for biologisk mangfold og som inneholder truet og sjelden natur i form av en forholdsvis stor lokalitet av varmekjær kildeløvskog.

::Det er en målsetting å beholde verneverdiene i mest mulig urørt tilstand, og eventuelt videreutvikle dem gjennom aktive restaureringstiltak.» 

## Referanser
Anticheira capucina

***Anticheira capucina*** er en bille som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore til ganske store (ca. 25-35 millimeter), bredt ovale, litt matt grønne skarabider. Scutellum er stort og trekantet. Det siste bakkroppsleddet er kledt med gule hår.

## Levevis
Larvene lever i råtten ved, i huller som de har gnagd ut.

## Utbredelse
Arten er utbredt i det nordlige Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Anticheirina - 43 slekter
******** Slekten *[[Anticheira]]* Eschscholtz, 1818
********* ***Anticheira capucina*** (Fabricius, 1787)

## Kilder
* Generic Guide to New World Scarab Beetles - *Anticheira* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Anticheirina/Anticheira/Anticheira.html
* Anonym: Development of *Anticheira capucina*. Med mange bilder. (rearing Rutelinae) https://web.archive.org/web/20150129001544/http://cetolys.net/en/article/development-anticheira-capucina-rearing-rutelinae

## Eksterne lenker
* Bilde av ''Anticheira capucina''
*
Anders Grönros

**Erik Anders Sixten Grönros** (født 1953) er en svensk filmregissør og manusforfatter.

## Filmografi (utvalg)
* 1991: *[[Agnes Cecilia – en forunderlig historie]]* (regi og manus)
* 1998: *[[Glassblåserens barn (film)|Glassblåserens barn]]* (regi og manus)

For *Agnes Cecilia – en forunderlig historie* mottok han Guldbaggen for beste regi for filmåret 1991 og for *Glassblåserens barn* ble han nominert til en Guldbagge for beste manus.

## Referanser


 
 


## Eksterne lenker
*
Areoda banksi

***Areoda banksi*** er en bille som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore til ganske store (19-31 millimeter), bredt ovale, høyt hvelvede skarabider. De er kremhvite til perleaktige med bronseaktig eller grønn metallglans, i samlinger får de gjerne en rødlig tone. Antennene er 10-leddete med en tre-leddet klubbe, fasettøynene nokså store. Foran på hodet er overleppen (labrum) tydelig skilt fra "snuten" (clypeus). Kjevene (mandiblene) er rundet på yttersiden. Beina er ganske kraftige.

## Levevis
Artene lever i tropisk skog, ofte 900-1000 meter over havet.
De voksne billene er nattaktive og kommer til lys. De besøker blomster for å ete.

## Utbredelse
Arten lever langs Atlanterhavskysten i Brasil, fra delstaten Bahia i nord til Santa Catarina i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *[[Areoda]]* MacLeay, 1819
********* ***Areoda banksi*** Laporte de Castelnau, 1840

## Kilder
* Ratcliffe, B.C. og Jameson, M.L. (1989) A Synopsis of the genus *Areoda* (Coleoptera: Scarabaeidae: Rutelinae). *The Coleopterists Bulletin* 43(2): 135-144. https://web.archive.org/web/20150207003305/http://digitalcommons.unl.edu/cgi/viewcontent.cgi?article=1076&context=entomologypapers
* Generic Guide to New World Scarab Beetles - *Areoda* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Areodina/Areodina-generic-pages/Areoda/areoda.html

## Eksterne lenker
*
Charlotte Munch

**Charlotte Munch** (født 1967) er en dansk politiker som representerer Danmarksdemokraterne. Hun ble valgt inn i Folketinget fra Københavns omegns storkrets ved Folketingsvalget 2022.

Munch har vært medlem av kommunalbestyrelsen (kommunestyret) i Hvidovre kommune fra 2018.

## Referanser

 


## Eksterne lenker
* 
* 
*
Calomacraspis concinna

***Calomacraspis concinna*** er en bille som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore (15-20 millimeter), brede, skinnende, mer eller mindre grønne skarabider. I likhet med flere beslektede slekter har de et påfallende stort, trekantet scutellum.

## Levevis
Larvene lever i råtnende ved.

## Utbredelse
Arten er utbredt i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Rutelina
******** Slekten *[[Calomacraspis]]* H.W. Bates, 1888 
********* ***Calomacraspis concinna*** (Blanchard, 1851)

## Kilder
* Jameson, M.L., Ratcliffe, B.C. og Morón, M.A. (1993): A Synopsis of the Neotropical Genus *Calomacraspis* Bates with a Key to Larvae of the American Genera of Rutelini (Coleoptera: Scarabaeidae: Rutelinae). *Annals of the Entomological Society of America* 87(1): 43-58.
* Generic Guide to New World Scarab Beetles - ''Calomacraspis''

## Eksterne lenker
* Bilde av ''Calomacraspis haroldi''
* Bilde av ''Calomacraspis splendens''
*
Ceroplophana modiglianii

***Ceroplophana modiglianii*** er en bille som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore, brede, litt matte, gulbrune skarabider uten metallglans. Hannen har et oppoverkrummet, båndlignende horn som er kløvet i spissen og utmerker seg ellers ved forstørrede føtter og klør på forbeina.

## Levevis
Larvene lever i råtnende ved.

## Utbredelse
Arten er utbredt i Sørøst-Asia (Borneo).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Parastasina Burmeister, 1844
******** Slekten *[[Ceroplophana]]* Gestro, 1893
********* ***Ceroplophana modiglianii*** Gestro, 1893

## Kilder
* Liste over artene
## Eksterne lenker
* Bildegalleri 
*
Lønnsåsen naturreservat

**Lønnsåsen naturreservat** er et naturreservat i Nord-Odal kommune. Det består av et område ved Storsjøen. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt utenom eksisterende stier. 

Verneforskriften sier at formålet med vernet er 
::«å bevare et område som representerer en bestemt type natur i form av gammel barskog med mye død ved. Videre er formålet å bevare et område som er viktig for flere sjeldne og trua arter av vedboende sopp og lav.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Chlorota haemorrhoidalis

***Chlorota haemorrhoidalis*** er en bille som hører til undergruppen praktskarabider (Rutelinae) i den store familien skarabider (Scarabaeidae).

## Utseende
Middelsstore (gjerne 20-25 millimeter), brede og litt flate, blanke, oftest noe metallisk skinnende skarabider. Hos denne arten er pronotum og dekkvinger grønnlig metallskinnende med smalt rødbrune kanter.

## Levevis
Larvene lever i råtten ved.

## Utbredelse
Arten er utbredt i det nordøstlige Sør-Amerika (Fransk Guyana).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Anticheirina - 43 slekter
******** Slekten *[[Chlorota]]* Burmeister, 1844
********* ***Chlorota haemorrhoidalis*** (Olivier, 1789)

## Kilder
* Generic Guide to New World Scarab Beetles - *Chlorota* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Anticheirina/Chlorota/Chlorota.html

## Eksterne lenker

*
Chrysina macropus

***Chrysina macropus*** er en bille som hører til gruppen praktskarabider (Rutelinae) i familien skarabider (Scarabaeidae). Disse billene, som lever i Mellom- og Sør-Amerika, er kjent for sine flotte farger og er svært ettertraktede blant samlere. Da mange av artene er sjeldne og har svært begrensede utbredelser, har denne etterspørselen blitt en trussel mot dem. Det har blitt foreslått å sette i gang oppdrett for salg, men dette har foreløpig ikke skjedd i stor skala.

## Utseende
En stor (gjerne 35-40 millimeter), oval, lysgrønn praktskarabide. Hannen hos denne arten kjennes lett på at bakbeina er kraftig forstørrede, svært kraftige. Hunnen har et mer "normalt" utseende.
Beina er for det meste brungule.

## Levevis
Disse billene holder til i høytliggende (montane) skoger av bartrær, einer og eik, gjerne mellom 1000 og 3000 meter over havet. De voksne billene eter fra disse trærne. Larvene utvikler seg i råtne trestammer.

## Utbredelse
Arten er utbredt i det sørlige Mexico.

## Systematisk plassering
Inndelingen i artsgrupper følger Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806 
***** Underfamilien praktskarabider, Rutelinae MacLeay, 1819
****** Slekten juvélbiller, *[[Chrysina]]* Kirby, 1828 – rundt 100 arter
******** ***Chrysina macropus*** (Francillon, 1795)

## Referanser


## Kilder
* Artikkel om slekten i National Geographic Magazine
* Thomas, D.B., A. Seago & D.C. Robacker (2007) Reflections on Golden Scarabs. American Entomologist 53(4):224-230. http://www.entsoc.org/Pubs/Periodicals/AE/AE-2007/table_of_contents 
* Generic Guide to New World Scarab Beetles - Checklist of *Chrysina* species (University of Nebraska) http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Chrysina/Chrysina-Catalog/ChrysinaC.html

## Eksterne lenker
* Bildegalleri over 85 arter
* Fransk-språklig nettside med bilder av artene
*
Knut Thomassen

**''Knut Thomassen**kan vise til''

*Knut Thomassen (1921–2002), norsk skuespiller født i Stavanger
*Knut Thomassen (1946–2024), norsk skuespiller født i Porsgrunn
Mellempartiet

**Mellempartiet** var en politisk gruppering i det danske Folketinget fra 1866 til ca. 1875. Den stod mellom Højre og De Nationalliberale, som støttet den kongevalgte regjeringen, og de to opposisjonsgruppene Det folkelige Venstre og Det nationale Venstre.

Mellempartiet talte rundt ti folketingsmenn. Noen av lederskikkelsene var økonomen Niels Christian (N.C.) Frederiksen, statistikeren Marius Gad, festebonden Niels Andersen og dommeren C.C.V. Nyholm.

Mellempartiet bidrog til å felle Regjeringen Frijs i 1870 og få i stand forhandlinger som ledet frem til dannelsen av Det forenede Venstre, men trakk seg ut før den formelle partidannelsen.

Da forfatningsstriden ble skjerpet i 1870-årene, gikk Mellempartiet i oppløsning.

## Referanser
Knut Thomassen (1946–2024)

**Knut Vardtun Thomassen** (født 1. november 1946 i Porsgrunn, død 17. oktober 2024 i Oslo) var en norsk skuespiller. Gjennom sitt yrkesliv hadde han roller på mange av de fremste scenene i Norge, deriblant på Nationaltheatret, Chateau Neuf, Sogn og Fjordane Teater og Den Nationale Scene.

## Privatliv
Thomassen var samboer med forfatteren og dramatikeren Tor Fretheim frem til sistnevntes død i 2018.

## Referanser


## Eksterne lenker
*
Folgefonna sommerskisenter

**Folgefonna sommerskisenter** (populært kalt **Fonna**) var et alpinanlegg på nordsiden av Folgefonna ved Jondal i Ullensvang i Hordaland. Skisenteret gikk konkurs 25/11-2024, og er ikke åpent.

Ved bunnen av skisenteret var det en restaurant og skiutleie.

Selskapet som drifter skisenteret, VisitFonna AS, slo seg konkurs i november 2024 etter å ha slitt med dårlig økonomi over flere år.

## Historie
Skisenteret hadde offisiell åpning i juni 1989 med tre mobile tautrekk på tilsammen 900m og en varmestue, etter å ha hatt en prøveåpning av anlegget i august 1988.

Senere ble det kjøpt et T-trekk fra 70-tallet som fortsatt står i dag.

I løpet av våren 2012 ble driftsselskapet Folgefonna sommarskisenter AS slått konkurs, men driften av skisenteret ble videreført under et nytt selskap, VisitFonna AS, etter at blant annet investorene Øystein Stray Spetalen og Trond Mohn gikk inn med ny kapital sammen med daværende Jondal kommune og Hordaland fylkeskommune.

På 2010- og 2020-tallet har breen minket mye i størrelse, og har gjort at heistraseen har måttet bli lagt om flere ganger ettersom breen smeltet og fast fjell har dukket opp i både heistraseen og løypeområdet.

## Referanser


## Eksterne lenker
*
Tennelia naturreservat

**Tennelia naturreservat** er et naturreservat i Senja kommune. Det består av et område ved Solbergfjorden. Området ble vernet 16. desember 2022. Reservatet inngår i verneplan for skogvern. Sykling, ridning og bruk av hest er forbudt. 

Verneforskriften sier at formålet med vernet er 
::«å bevare et område som representerer bestemte typer natur i form av rik boreal løvskog, her kalkbjørkeskog med innslag av osp, rogn, silkeselje, furu og gråor. Det er også et mål å bevare et område som har særlig betydning for biologisk mangfold ved at skogen er velutviklet med mye død ved og har en artsrik bunnvegetasjon med varmekjære og kalkkrevende karplanter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.

::Formålet omfatter også bevaring av det samiske naturgrunnlaget.» 

## Referanser